Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 498

4. A zsigerelést haladéktalanul el kell végezni a külön jogszabályban foglaltak szerint úgy, hogy az a kábítást követõen 45 percen belül, vagy rituális vágás esetén az elvéreztetést követõen 30 percen belül megtörténjék. A tüdõt, szívet, májat, vesét, lépet vagy leválasztják, vagy azok az állati testtel természetes összefüggésben maradhatnak. Ha azokat leválasztják, számozással vagy más módon úgy kell megjelölni, hogy az állati testhez való tartozásuk egyértelmûen azonosítható legyen. Ez vonatkozik a fejre, nyelvre, emésztõrendszerre és minden más állati testrészre is, amelyekre az állatorvosi húsvizsgálat kötelezõen kiterjed. A fent megnevezett részeket az állati test közelében kell tartani a vizsgálat befejezéséig. A hímvesszõt azonnal el lehet távolítani, ha az nem mutat kóros elváltozást vagy sérülést. A vesét minden állatfajnál a zsírtokból ki kell fejteni, a szarvasmarhák, sertések és egypatások esetében a vese burkát is el kell távolítani.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes